Exqrch/javanese-Komodo-pixelgpt huggingface dataset:
Alif asring piyambakan, ngantos Alif tepang kaliyan réncang-réncang sekamar, inggih punika: Raja Lubis saking Medan, Said Jufri saking Surabaya, Dulmajid saking Sumenep, Atang saking Bandung, Baso Salahuddin saking Gowa
Sedayanipun asring kempal ing menara masjid
Kaanan langkung rumaket ing kelas sapindha, rikala Alif dipuntimbali kanthi swanten keras saking Uztadz "Man Jadda Wajada!" ingkang tegesipun "Sinten ingkang sungguh-sungguh mesthi wonten kasil!"
Pitutur punika ingkang dados motivasi kanggé kaenem santri punika
Ing sonten, 6 santri wonten ing menara saha gadhah gegayuhan medhal nagari
Alif mirsani bawana Amérika ing awan, Raja nata Éropah,Atang nggambar Afrika, Dulmajid saha Said mirsani Indonesia, wondéné Baso mirsani Asia
Man Jadda Wajada Alif kageser: saking niyat medal saking pondok Madani ngantos sungguh-sungguh ngejar mimpi.
Jakarta Hati Jakarta Hati inggih punika filem Indonésia ingkang dipunrilis wonten ing 8 November 2012
Filem punika dipunsutradarai déning Salman Aristo sarta dipunparagani Slamet Rahardjo, Andhika Pratama, Roy Marten, Dwi Sasono, Agni Pratistha, Dion Wiyoko, Shahnaz Haque, Framly Nainggolan, Surya Saputra, saha Asmirandah
Plot Tiyang jaler radi sepuh nganggé safari saweg gela dhumateng sopiripun
Wonten ing griya kang wiyar, mobilipun rusak
Mobil sanèsipun dipunagem sémahipun ing salon wiwit fajar
Mobil putranipun déréng wangsul wiwit ndalu
Wondéné piyambakipun kedah ing Senayan sadéréngipun tabuh 11 siyang
Nyariosaken lelampahaning anggota dewan ing Jakarta,ing antawis nguda raosipun warga babagan kuthanipun: ing astanipun wonten tas ulah raga kang ngawrat arta semilyar asil bagi-bagi korupsi ugi saking laré alit ingkang dipunpukul amargi konangan nyolong tempe
Plot Ing kantor pulisi, pulisi adep-adepan kaliyan tiyang jaler radi sepuh ingkang katingal gagah saweg ngisiberkas BAP
Kasus apus krama tiyang jaler punika nglibataken kathah tiyang éstri(amargi kasus arisan)
Tiyang jaler punika ramanipun pulisi kalawau
Sampun gangsal taun ical
Ibunipun taksih nengga amargi tresna sanget
Nanging tiyang jaler radi sepuh punika ngendikan manawi pulisi punika gadhah rayi yuswanipun 5 taun kang dinten punika saweg ambal warsa
Pulisi ragu, amargi ramanipun tukang tipu kelas kakap
Plot Panitra saweg sibug dipuntilphun réncangipun kanggé mundhut proyek, nyerat filem komedi seks kacangan
Panitra pancen saweg ngalami kaanan kauangan kang kritis Rp
50 èwu ingkang nembé kémawon dipunagem kanggé ngisi pulsa éléktronik kang déréng mlebet, wondéné langkungkipun kanggé gesang dinten punika
Réncang ingkang niyat mbiyantu terus ndhesak supados tilphun prodhuser punika
Putra jaleripun, 8 taun, nyuwun supados dugi ing ambal warsa rencang ingkang caket kaliyan dalemipun, kang pungkasan sadayanipun tindak ing mall kang caket, mundhut bebungah palsu sendal karét awis saha wangsul kanthi mlampah amargi ngirit ongkos
Dluwang kado ugi boten tumbas, sasampunipun dugi, panitra nembé nyadar manawi pestanipun tiyang sugih, piyambakipun kedah nampi paningalan sinis saking tiyang sepuh sanèsipun kang wangi saha kinclong
Plot Sampun mahrib,dumadakan satunggal tlatah ing Jakarta mati lampu
Kados déné kena pamadaman bergilir
Pasangan suami istri ugi kena dampakipun.
Piyambakipun kedah wicara satunggal kaliyan sanèsipun
Biyasanipun manawi lampu nyala, sadayanipun sibuk piyambak-piyambak
Ingkang satunggal maos novèl, satunggalipun mirsani télévisi, utawa kagiyatan sanèsipun
Sapunika wonten ing petheng
Gegayutan sadayanipun ingkang sampung garing dipuntaruhaken: ekspektasi, perselingkuhan kang sadéréngipun ing kaanan padhang saling kéndel, lsp
Plot Tiyang jaler, kinten-kinten yuswanipun 30 taunan saweg nggoyangaken gelas ingkang ngewrat alkohol ing méja bar
Lajeng piyambakipun mésem nyemplungaken sesupé kawin wonten ing gelas
Saking gelas punika, piyambakipun ningali wonten gadhis ayu yuswa 20an caket sanget
Gadhis punika mbikak gineman" Sémah panjenengan selingkuh kaliyan kangmas kula"
Salajengipun, sadaya lelampahan ing Jakarta, mitakonaken sinten ingkang dados tiyang katiga saking gayutan kang kléntu punika? Piyambakipun utawi pasanganipun kang selingkuh? Nyaketi fajar, piyambakipun mundhut kaputusan
Plot Wonten ing Pasar Senen, tiyang éstri katurunan Pakistan kang réwél saweg nglayani para panumbas
Ayunipun ing yuswa 40an
Lajeng dugi pemudi katurunan Cina yuswa 20an, broker pamesanan roti
Kalih tiyang punika gulet kanthi medalaken tetembungan kang kasar, kang boten asring keprungu ing talingan msarakat Jakarta
Nanging, piyambakipun ngendikan babagan angeting katresnan, mbabar gayutan kang wonten pinten-pinten raos, wiwit cemburu, kepenginan kanggé garwa, kados pundi nangani bakal ipar,lsp
Republik Twitter 0 1659518 2024-04-14T15:22:36Z InternetArchiveBot Rescuing 1 sources and tagging 0 as dead.) #IABot (v2.0.9.5 1673956 wikitext text/x-wiki Républik Twitter inggih punika filem drama Indonésia ingkang dipunrilis wonten ing 16 Fèbruari 2012 ingkang dipunsutradarani Kuntz Agus sarta dipunparagani Laura Basuki saha Abimana Aryasatya
Jejaring sosial, saha kados pundi manungsa ngéwahi pola komunikasi lumantar piranti Teknologi dados kawigatosan kang menarik
Twitter salah satunggaling piranti punika, saking piranti punika tiyang-tiyang pepanggihan, tumbuh, ngageng, ical saha ancur
Katresnan nemokaken jodohipun, pecundang ngehujat pecundang sanèsipun, selebriti miyos wonten ing sadinten saha manéka warna replika sosiyal ingkang wonten ing donya twitter inggih punika bekal kanggé ndamel filem punika
"Sapunika, swanten rakyat punika swanten Twitter"
Ukara punika dipunandharaken déning Kemal (Tio Pakusadewo), Konsultan Komunikasi, dhumateng Arif Cahyadi (Leroy Osman), pengusaha ingkang namanipun dados "trending topic" ing twitter
Kemal asil ndadosaken asma Arif misuwur ing donya maya kang ndhorong Arif majeng dados gubernur DKI Jakarta
Sukses Kemal punika jebul amargi kapiawaian nom-noman kang namanipun Sukmo (Abimana Aryasetya) ingkang pinter ngéwahi tetembungan ingkang cacahing 140 tembung
Sukmo, mahasiswa semester pungkas ing Yogyakarta, wiwitipun dugi dhateng Jakarta kanggé ngejar komitmen katresnanipun saking wewarta ayu inggih punika Hanum (Laura Basuki), kalih tiyang punika sampun tepang lumantar twitter
Saking twitter, Hanum nantang Sukmo kanggé kapanggih ing Jakarta
Andre (Ben Kasyafani), réncang satunggal kos Sukmo ingkang asalipun saking Jakarta, ngenyèk rencananipun Sukmo
Wondéné Rika (Jennifer Arnelita), réncang pakaryan Hanum, ugi nasehati Hanum supados boten pitados kaliyan gayutan ingkang dipunwiwiti saking donya maya
Sukmo dipunsuwun ngemunah akun twitter "tiyang-tiyang wigati", kanthi wekdal ingkang singkat Sukmo gadhah arta kang lumayan saéngga piyambakipun langkung "percaya diri (pede)" kanggé kepanggih kaliyan Hanum
Sasampunipun Hanum ningali Sukmo kanthi gagrag Jakarta, Hanum ical seleranipun
Sukmo langkung kuciwa malih rikala mangertosi Hanum ajeng mundhur dados wewarta, wiwit niyat ngejar komitmen katresnan, Sukmo gadhah tekad mbatalaken niyat Hanum kang ajeng mundhur dados wewarta
Piyambakipun gadhah warta ageng kanggé dipundadosaken liputan utami déning Hanum
Pawarta punika jebul ndamel Sukmo kedah madhep kaliyan ambisi Kemal, reputasi Arif Cahyadi, ngantos reréncanganipun kaliyan Nadya (Enzy Storia)
Dalaning tresna Sukmo angsal ujiyan kang awrat, anaging kanthi cara punika piyambakipun ngeraih mimpi, pangorbanan
Sesarengan Andre saha kekasihipun Nadya (Enzy Storia), Sukmo jejuang mujudaken ingkang asalipun maya, dados nyata.
Love is Brondong Love is Brondong inggih punika filem drama Indonesia ingkang dipunrilis 15 Maret 2012
Film punika dipunsutradarani Chiska Doppert sarta dipunparagani Zacky Zimah, Joanna Alexandra, saha Ajun Perwira
Kathah cara ingkang saged dipun-ginakaken kanggé ngapusi tiyang sanès
Ndamel pangraosan saéngga narik simpati
Sekawan mahasiswa ingkang kena tipu wanita panyuwun welas asih
irah-irahan filem punika pancen boten wonten gegayutanipun kaiyan isi filem, nanging cara punika ingkang dipun-ginakaken kanggé narik kawigatosanipun pamirsa
Film punika nyariosaken babagan sekawan mahasiswa kang dipundorani wanita ayu, Farhan (Zacky Zimah), Momon (Ajun Perwira), Alfin (Bryan McKenzie), dan Juned (Kiki "The Potter's"), Farhan (Zaky Zimah), Momon (Ajun Perwira), Alfin (Bryan Mc Kenzie), mapan sesarengan ing kontrakan saha kuliyah ing kampus kang sami
Ing dinten punika sedayanipun mbiyantu Sheila (Tya Restyana) ingkang saweg dipunganggu déning para préman
Ing dalu punika Sheila nyuwun supados mapan kanggé sawatara wektu ing griyanipun sekawan mahasiswa kalawau
Sheila cariyos, piyambakipun dipunapusi tiyang ingkang njanjikaken pakaryan ing kutha, wondéné Sheila saweg ngempalaken arta kanggé panti asuhan ingkang sampun ngagengaken piyambakipun
Farhan, Juned, Momon saha Alfin kasentuh, sedayanipun sepakat kanggé ngasilaken arta sakathah-kathahipun gina mbiyantu Sheila
Wiwit Sheila mapan ing ngriku, kathah kadadosan lucu
Ngantos Sheila tindak, namung nilaraken sepucuk layang ingkang isinipun maturnuwun wiwit papan panggénanipun, Sheila wangsul ing dhusun kanggé maringi arta ing Panti Asuhan
Kadadosan punika ndamel Farhan curiga
Farhan kaliyan réncang-réncangipun nemokaken fakta manawi Sheila asalipun sanès saking dhusun, warta punika dipunasilaken saking aparat kapolisiyan ingakng sowan ing dalemipun
Farhan kaliyan réncang-réncangipun wonten pundi Sheila mapan
Kanthi masang sekawan aktor bagus ingkang taksih ném, "Love Is Brondong" kepéngin ndadosaken sedayanipun daya tarik kanggé pamirsa
Zaky Zimah, Ajun Perwira, Bryan Mc Kenzie, dan Kiki ‘The Potters’ punika sampun misuwur saha gadhah "fans" piyambak, sadéréngipun Zaky sampun dados paraga ing pinten-pinten filem kang asring mitedahaken karakter humoris, kados déné Ajun Perwira
Kanthi naskah saking Aditya Sugandhi saha Djaffar Lesmana, dipunkarepaken mampu ningalaken kakonyolan gagrag tiyang ném sapunika
Film "Love Is Brondong" saged dados salah satunggal tontonan ingkang ngehibur.
Udin Cari Alamat Palsu Udin Cari Alamat Palsu inggih punika filem drama/komedi Indonesia ingkang dipunrilis wonten ing 24 Mèi 2012
Filem punika dipunsutradarani Chiska Doppert
Filem punika dipunparagani Udin Sedunia saha Uli Auliani
Dipun wiwiti kanthi kahebohan Pak Pos ingkang nganter layang saking Jakarta kanggé Udin
Pak Pos mangertosi manawi layang punika ingkang ajeng ndamel Udin dados misuwur
Emak langsung madosi Udin ingkang saweg tilem ing inggilipun wit-witan, mangertosi babagan punika Udin dumadakan mandhap kanthi raos bahagéya
Sanésipun Shinta saha Jojo milai "bete" kaliyan kagiyatanipun, napa malih "fans" kaliyan wewarta ingkang asring ndhérèki piyambikipun, sarta jadwal rekaman album, "shooting video clip" ngantos "shooting" filem
Momoy saha Playboy saking Filipina sowan ing Jakarta saha dipunrampok
Sedaya tas, paspor, saha artanipun ical
Momoy nyalahaken Playboy kang sowan ing Jakarta namung pepanggih kaliyan kekasihipun ing Facebook
Fransoa(Bulé saking Prancis), prodhuser bangkrut nanging gadhah kafé, ugi gadhah gegayuhan ngempalaken tiyang ingkang wonten ing Youtube kanggé ndamel album
Fransoa sampun ngintun layang kanggé Udin Sedunia, nanging déréng ugi wonten wangsulan
Udin taksih madosi alamat saha sampun kapindha piyambakipun dipuntabrak
Sapunika ingkang nabrak gadhis ayu kang namanipun Deby, amargi ngraos salah, Deby bekta Udin dhateng griyanipun
Deby nawakaken pakaryan pelayan kanggé Udin ing kafé kagunganipun Fransoa
Fransoa kaget amargi ningali Udin kados ta Udin kang wonten ing Youtube
Shinta saha Jojo kasil wangsul ing dhusun, Momoy pepanggih kaliyan Fransoa, Momoy dipunsuwun tampil ing kafénipun, amargi boten wonten Playboy, Momoy boten saged dhagelan, Udin nawakaken piyambakipun, boten dipunnyana para dhayoh remen kaliyan dhagelanipun
Fransoa yakin manawi Udin punika Udin ingkang wonten ing Youtube
Kados déné Shinta saha Jojo ingkang misuwur amargi video lipsync ing Youtube ugi saweg minggat saking manageripun (Mike Lucock) kang sampun damel jadwal show saha rekaman langkung saking watesipun, ugi Fransoa kang gadhah niyat damel album langkung kathah kanggé artis Youtube.
The Tarix Jabrix 3 The Tarix Jabrix 3 inggih punika filem drama/komedi Indonésia kang dipunrilis ing 16 Juni 2011 saha dipunsutradarani Iqbal Rais sarta dipunparagani The Changcuters sarta Olivia Lubis Jensen
Cacing kang makaryan ing perusahaan asuransi dipunsuwun inggilanipun kanggé negosisasi kaliyan mungsuh laminipun
geng montor Road Devils supados boten damel karusuhan malih ing Bandung
Kurban sampun kathah saha "claim" asuransi sampun numpuk
Cacing nyanggupi, saha kaliyan réncang-réncangipun Dadang, Mulder, Ciko saha Coki ndhérék ngréncangi Cacingwangsul ing Bandung
Mulder ingkang angsal posisi minangka sesulih direktur ing perusahaan ramanipun, mundhut kaputusan mundhur amargi ngraos ramanipun kerja sama kaliyan tiyang asing kanggé ngeksploitasi Indonésia
The Tarix Jabrix ingkang nginakaken mobil kantor, dipunlumpuhaken déning Road Devils kang sapunika gadhah jendral énggal, inggih punika gadhis galak ingkang namanipun Melly
Boten namung arta negosiasi ingkang dipunpundhut, nanging mobil kantor dipunrusak, ugi ingkang paling nglingsemaken Cacing: jaket karemenanipun dipunsita déning Melly amargi Cacing kalah adu balap
Cacing lingsem sanget amargi Emak Cacing ugi dipunserang Road Devils
The Tarix Jabrix mundhut kaputusan perang kaliyan Road Devils, dipunbiyantu Barokah, mantan jenderal Road Devils ingkang kepéngin nggulingaken Melly
The Tarix Jabrix ndamel perjanjén kaliyan Road Devils manawi ajeng ngawontenaken balapan ulang
Geng montor ingkang kalah kedah dipunbibaraken
The Tarix Jabrix gladhen kaliyan Laksamana Roda Gila
Dadang pepanggih malih kaliyan Mayang ingkang kapernah dados murid Laksamana Roda Gila
Kanthi idenipun Barokah, Cacing usaha kanggé madosi kakiranganipun Melly kanthi pura-pura nyaketi Melly
Ancasipun dados agen rahasiya, Cacing malah dados tresna kaliyan Melly
Mulder ingkang minggat saking griya, dipunsuwun ramanipun kanggé wangsul, nanging Mulder boten purun
Kang boten dipunnyana, musibah ageng siaga nyerang
Dede Yusuf, Wakil Gubernur Jawa Barat angsal paraga "cameo" minangka Pembina Gerakan Pramuka Jawa Barat maringi pujian dhumateng anggota Tarix Jabrix
Nanging, Dede boten dipuntepangi déning sedayanipun.
Get Married 2 Get Married 2 inggih punika filem Indonésia saking StarVision ingkang dipunrilis 18 September 2009 kanthi dipunsutradarani Hanung Bramantyo sarta dipunparagani Nirina Zubir, Nino Fernandez, Aming, Ringgo Agus Rahman, Deddy Mahendra Desta, Jaja Mihardja, Meriam Bellina, Ira Wibowo, Marissa Nasution, Hengky Solaiman, dan Ruhut Sitompul
Filem minangka kalajengan saking Get Married ugi boten kalah seru
Get Married 2 ngempalaken pamirsa ngantos 1.680.000 tiyang
Filem punika dipunparagani: Sinopsis
Sasampunipun sekawan taun yuswa pernikahanipun, pasangan Mae (Nirina Zubir) saha Rendy (Nino Fernandez) déréng pinaringan laré
Bénten kaliyan réncang Mae, Éman (Aming), Guntoro (Desta) saha Beni (Ringgo Agus Rahman) ingkang sampun garwa ugi sampun gadhah laré
Rikala Rendy boten saged dugi ing ambal warsa pernikahanipun, Mae gela saha nyuwun wangsul ing dalem rama saha ibunipun
Babe Mardi (Jaja Mihardja) saha Bu Mardi (Meriam Bellina) boten mbiyantu Mae supados awor malih kaliyan Rendy, nanging malah njurung Mae kanggé pisah kaliyan Rendy kanthi alesan Rendy boten saged maringi wayah
Mae kaliyan Rendy nyobi menapa kemawon supados gadhah laré
Mae ngraos sikap piyambakipun ingkang kasar, ndamel pasukanipun Rendy dados lemes, kanthi pacakan Mae kang bénten kaliyan limrahipun, Mae dugi ing kantor Rendy, nanging Mae ningali Rendy saweg kaliyan wanita ayu kang namanipun Vivi (Marissa Nasution), Mae langsung nyuwun cerai saha nyobi ngintunaken ibunipun Rendy (Ira Wibowo) kanggé bekta Mae wangsul
Dudutan saking pepanggihan inggih punika pepisahan
Nanging, Mae kaliyan Rendy malah asring kapanggih kanthi kéndel
Get Married 2 inggih punika album musik karya Slank kang dipunrilis wonten ing taun 2009 kanggé ngiring filem Get Married 2.
Mudik (film) Mudik inggih punika filem komedi Indonesia ingkang dipunrilis wonten ing 8 September 2011, fil punika dipunsutradarani Muchyar Syamas sarta dipunparagani Irwansyah saha Wiwid Gunawan
Gunadi ngraos kirang begja, wiwit tiga taun ing Jakarta piyambakipun déréng angsal pakaryan, wondéné sampun dipunsuwun déning ramanipun supados riyaya wangsul ing dhusun, utawi mudik
Sampun tiga taun Lestari nengga kanggé dipungarwa
Rama saha ibunipun Lestari ugi sampun ngrestui gegayutan punika kanthi boten nyuwun emas kawin kang warna-warni, inggih punika namung piranti salat, tunai
Pramila, kanthi sabab punika Gunadi madosi arta kanggé mudik saha nggarwa kekasihipun
Kulawarga Iskandar, pejabat ing Kementerian Sarana Publik, ugi puyeng mikiraken prekawis mudik riyaya
Minangka petinggi ing ibu kutha
Iskandar dipunanggep warga dhusun Wonosalam, Yogyakarta, minangka tiyang ingkang sukses, saben taunipun Iskandar ngawontenaken "open house", Iskandar ugi nyediakaaen kurma Arab kang dipunpundhut ing Tanah Abang, ugi piranti salat kang dipunbagikaken ing sadaya warga dhusun
Martono, ipar saha réncang satunggal kos Gunadi sampun nyuwun sémahipun wangsul ugi nglampahaken siyam ing dhusun inggih punika Wanagiri, nanging dipuntolak déning Martono
Piyambakipun ajeng siyam wonten ing kutha krajan kemawon
Kathah rejeki ingkang boten saged dipunlangkungi
Sémah Martono saweg nggarbini, kanthi mbetahaken arta kanggé biaya persalinan
Sanés malih prekawis mudik ingkang dipunalami déning Kuncoro saha Yustina, sampun 8 taun Kuncoro asring ngajak kaluwarganipun mudik dhateng Jawa tengah, wondéné Yustina déréng naté ngraosaken dinten sapindha riyaya ing dhusun, Bukit Tinggi
Kalih putranipun ugi déréng naté sungkeman kaliyan éyangipun
Gunadi gadhah ide sasampunipun makaryan ing kulawarga Iskandar minangka sopir
Prekawis dumugi: Wulan, ingkang biyasa kawin kontrak kaliyan tiyang Arab, tresna kaliyan Gunadi
Wulan dipuntolong déning Gunadi rikala dipunusir sémah kontrakipun, nanging sasampunipun Wulan mangertosi manawi Gunadi ajeng nggarwa Lestari, piyambakipun sedhih saha tindak tebih saking Gunadi kanthi alesan Gunadi boten njagi kapitadosanipun: nganggé mobil kanggé plesir kaliyan Wulan, Gunadi dipunpecat kanthi nampi pesangon namung kalih atus èwu.
Terubuk Terubuk utawi "Tenualosa macrura" punika satunggaling iwak laut ingkang nyebaripun winatesan sanget ing perairan estuarin ing wewengkon Pulo Bengkalis Riau
Ulam terubuk punika gadhah sipat "hermafrodit proandri" bilih sadaya siklus gesangipun dipunlampahi kirang langkung 2 taun (18 wulan)
Wonten ing taun kapisan gesanging ulam terubuk dipunlampahi minangka ulam lanang dipunwastani "pias"
Lajeng manawi taun kaping pindho gantos dados ulam wadon dipunwastani "terubuk"
Pemijahan ulam terubuk saben taun ing kiwa-tengené muara lèpèn Siak
Ulam terubuk punika dados simbol laladan kanggé kabupatèn Bengkalis
Dawanipun ulam terubuk punika 110-345 mm
Ulam terubuk ingkang lanang gadhah ukuran 110-210 mm, lajeng ingkang wadon 100-340 mm
Nanging cacahing ulam wadon langkung sakedhik tinimbang ulam terubuk ingkang lanang
Umur ulam terubuk kirang langkung 135-540 dinten
Fekunditas ulam punika antawisipun 30.000 dumugi 375.000 butir endhog kanthi dawa ulam 225 mm dumugi 345 mm
Fekunditas endhog ulam punika langlung alit bilih dipuntandingaken kaliyan ulam terubuk ingkang wonten ing Serawak, Malaysia "(T.toli)" kanthi jumlah fekunditas dumugi 1,2 juta
Ulam terubuk punika ulam ingkang mangan jinis tuwuhan, plankton cacing, moluska, crustacea, branchyura, serbuk gergaji lan sanèsipun
Populasi ulam terubuk sapunika mangandhap amargi dipunburu terus-terusan
Ulam terubuk punika saged kapanggih wonten ing pasisir
Jinis spésies ulam terubuk ingkang wonten ing donya inggih punika kados ingkang wonten ing ngandhap punika: Ulam terubuk kagolong ulam tropis "(Tenualosa macrura)" ingkang sadèrèngipun kapanggihaken ing sadaya laladan "estuaria" lan perairan pasisir Sumatra lan Kalimantan ingkang kalebet laladan basis pangembangan ulam
Satunggaling laladan ingkang sapunika taksih saged manggihaken ulam terubuk inggih punika wonten ing perairan Bengkalis, Provinsi Riau
Ekosistem Kabupatèn Bengkalis piyambak ing wana dataran andhap, rawa gambut, wana pasisir, wana mangrove, lan estuaria
Aji jual ingkang ageng saking ulam terubuk punika sanès wonten ing ulamipun, nanging wonten ing ednogipun ingkang kawéntar échonipun
Kabupatèn Bengkalis ingkang gadhah habitat ulam terubuk paling ageng punika kawéntar kanthi sebutan "Kota Terubuk" amargi kathah tiyang ingkang pados masakan endhog punika ing kutha Bengkalis.
Baronang Baronang "(Siganus Sp)" punika iwak laut ingkang kalebet famili "Siginidae"
Ulam baronang dipunkenal kaliyan masarakat kanthi nama ingkang béda-béda
Kados ing Pulo Seribu dipunwastanii "kea-kea", ing Jawa Tengah "biawas", para warigaluh ing Pulo Maluku mastani "samadar"
Manawi wonten ing Basa Inggris ulam punika dipunwastani "rabbitfish" awit saking ulam baronang punika mangan tuwuhan (rumput laut) lan caranipun mangan punika rapi kados "mesin pemangkas rumput"
Ulam Baronang kalebet salah satunggaling ulam ingkang dados remening para pemancing ing sagara
Ulam Baronang kalebet ulam hèrbivor kanthi dawanipun ulam ageng 20-45 cm
Awakipun pipih lateral lan mbujur, dipuntutup kaliyan sisik alit
Tutukipun alit posisi terminal kanthi rahahng dipuntutup kaliyan untu-untu
Wonten ing punggung dipuntutup kaliyan eri tajem ingkang ngarah mangajeng
Eri punika ngandut wisa utawi racun ingkang saged matèni tiyang diwasa lan ugi saged damel gerah
Nanging daging saking ulam punika aman manawi dipundhahar manungsa
Wonten ing Indonésia wonten jinis-jinis ulam baronang ingkang kados ing ngandhap punika: Variasi jumlahing endhog ulam baronang kanthi dawa 22-27 cm punika ing antawisipun 200.0000-1.300.000 butir
guttatus" kanthi ukuran D35 bobotipun saged dumugi 50 gram utawi dawanipun 12 cm ing 115 dinten
Lajeng ulam baronang ingkang jinis "S
canaliculatus" bobotipun saged dumugi 93 gram/ékor ing dangu 5 wulan miara saking bibit kanthi ukuran 25 gram/ékor
Ulam baronang punika saged kénging parasit kados "dinoflagelata", inggih punika "Amyloodinium ocellatum"
Organ ingkang kaserang inggih punika pérangan angsang lan kulit
Ulam ingkang kaserang déning parasit punika katingal bilih nailka wonten toya renang kanthi "megap-megap" wonten ing lumah toya
Lajeng medal warna "merali" ing kiwa-tengené lambé lan tandha-tandha anémia.
Kuro Kuro utawi Kurau punika nama kanggé iwak laut ingkang kagolong dhateng suku "Polynemidae" ingkang nyebar wonten ing perairan tropis dumugi ugahari
Padatanipun ulam punika gadhah warni pérak lan asifat remen nggerombol
Jinis-jinis ulam kuro saged kapanggih nalika toya nembé pasang nanging boten inggil sanget ingkang padatanipun wonten ing toya bening
Ulam kuro kapérang dados 8 marga lan sakiwa-tengené 38 spésies
Jinis-jinispun kados senangin ("Eleutheronema tetradactylum"), senohong ("Leptomelanosoma indicum"), sumbal ("Polydactylus plebeius"), tan taksih kathah malih
Wonten ing Basa Inggris ulam punika kawéntar kanthi nama "Threadfin"
padatanipun ulam kuro gadhah awak bunder kados torpedo
Warninipun klawu kanthi 3-7 filamen wonten ing pérangan sirip "pectoral", janthi jinis lambe "inferior", ing sangandhaping moncong
Sirip punggung kanthi jari-jari atos (eri) mapan wonten ing ngajeng, kapisah saking sirip punggung kanthi jari-jari lunak ing sisih wingking
Ulam punika kalebet ulam ingkang saged renang kanthi rikat amargi sirip buntutipun "menggarpu" ing jero
Sirip dadanipun khas kapérang dados kalih pérangan, ingkang pérangan nginggil wujudipun biyasa kados sirip ulam sanèsipun
Nanging pérangan ngandhap kapérang dados 3-7 helai "jumbai-jumbai" dawa kados cambuk ingkang cendhak
Wonten ing "Polynemus" jumbai punika gunggungipun dumugi 15 helai kados janggut "(Polynemus dubius)", tigang helai saking punika ndawa langkung saking buntutipun
saking "jumbai-jumbai" ingkang khas punika medal sebutan "threadfin" saking Basa Inggris lan nama sukunipun "Polynemidae" kapundhut saking Basa Gerika "poly" ingkang ateges "kathah" lan "nema" ingkang ateges "benang"
Awit saking "jumbai-jumbai" punika ulam kuro kapérang dados ulam-ulam sanès ingkang sami kados kerabat belanak (suku Mugilidae) lan kerabat bandeng (suku Chanidae)